Ավելի հիասքանչ է: Բայց ստիպված ենք հիասթափեցնել ընթերցողին, որովհետեւ կա նաեւ երրորդ` վերջին պարբերությունը. «Մրցակցության սահմանափակումը, մենաշնորհի հնարավոր տեսակները եւ դրանց թույլատրելի չափերը կարող են սահմանվել միայն օրենքով, եթե դա անհրաժեշտ է հանրության շահերի պաշտպանության համար»: Սա ի՞նչ ձեւակերպում է: Ինչո՞ւ առաջացավ նման դրույթ մտցնելու անհրաժեշտությունը: «Կարող է անհրաժեշտություն առաջանալ որոշակի մենաշնորհների սահմանման համար, եւ բնական է, որ այն պետք է կարգավորվի օրենքով»,- Սահմանադրության բարեփոխված նախագծում այս դրույթը մտցնելու անհրաժեշտությունն այսպես բացատրեց եվրաինտեգրման հանձնաժողովի նախագահ, ԱԺ փոխնախագահ Տիգրան Թորոսյանը: Իսկ ի՞նչ իրավիճակ կարող է ստեղծվել, որ մենաշնորհի սահմանումը դառնա անհրաժեշտություն: